 ÚRAD VLÁDY SLOVENSKEJ REPUBLIKY 
Príkaz vedúceho Úradu vlády Slovenskej republiky č. 1/2026 zo dňa 6. augusta 2026 
o Protikorupčnej politike Úradu vlády Slovenskej republiky 
Čl. 1 
Úvodné ustanovenie 
V súlade s čl. 4 ods. 1 a 2 Smernice vedúceho Úradu vlády Slovenskej republiky č. 10/2026 o opatreniach v oblasti prevencie korupcie a korupčného správania na Úrade vlády Slovenskej republiky zo dňa ... 2026 schvaľujem Protikorupčnú politiku Úradu vlády Slovenskej republiky v tomto znení:
„PROTIKORUPČNÁ POLITIKA
Úradu vlády Slovenskej republiky
Článok 1 
Úvodné ustanovenia
1. Túto Protikorupčnú politiku Úradu vlády Slovenskej republiky (ďalej len „protikorupčná politika“) prijíma Úrad vlády Slovenskej republiky (ďalej len „úrad vlády“) v súlade s požiadavkami medzinárodnej normy STN ISO 37001: 2026 a v nadväznosti na Národnú protikorupčnú stratégiu Slovenskej republiky na roky 2026 – 2029 schválenú uznesením vlády Slovenskej republiky č. 31 z 21. januára 2026.
1. Účelom protikorupčnej politiky je posilňovať prevenciu korupcie, minimalizovať priestor na korupciu a vznik korupčných rizík, poskytovať rámec na stanovenie, preskúmavanie a dosahovanie protikorupčných cieľov na úrade vlády.
1. Protikorupčná politika sa vzťahuje na všetkých zamestnancov úradu vlády a všetky osoby, ktoré konajú v jeho mene. 
Článok 2 
Vymedzenie pojmu korupcia
Na účely protikorupčnej politiky sa používa toto vymedzenie pojmu korupcia:
Korupciou sa rozumie ponúkanie, sľubovanie, dávanie, prijímanie alebo požadovanie neoprávnenej výhody akejkoľvek hodnoty, ktorá môže byť finančná a nefinančná, priamo alebo nepriamo a bez ohľadu na miesto/miesta, podľa osobitného predpisu,[footnoteRef:1]) ako aj úplatok alebo odmena pre osobu, ktorá koná alebo sa zdržala konania v súvislosti s plnením svojich povinností, výkonom právomocí, povolania alebo funkcie. [1: ) Osobitná časť ôsma hlava tretí diel Trestného zákona.] 

Článok 3
Zásady protikorupčnej politiky
1. Akákoľvek forma korupcie sa zakazuje. Zamestnanci úradu vlády ani osoby konajúce v jeho mene neprijímajú dary alebo iné výhody v rozpore s právnymi predpismi, etickými pravidlami alebo inými internými predpismi úradu vlády,[footnoteRef:2]) ktoré by sa mohli javiť, že slúžia na ovplyvnenie rozhodnutia, oslabenie nezávislosti a nestrannosti rozhodovania, alebo ktorých prijatie alebo ponúkanie by sa mohlo javiť ako korupcia. [2: ) Napríklad zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov, vyhláška Úradu vlády Slovenskej republiky č. 400/2019 Z. z., ktorou sa vydáva Etický kódex, smernica vedúceho Úradu vlády Slovenskej republiky o opatreniach v oblasti prevencie korupcie a korupčného správania na Úrade vlády Slovenskej republiky v platnom znení.] 

1. Každá fyzická osoba, v zmysle osobitného predpisu,[footnoteRef:3]) má právo akékoľvek podozrenie z korupcie alebo inej protispoločenskej činnosti ktoréhokoľvek zamestnanca úradu vlády oznámiť v dobrej viere (aj anonymnou formou) a na základe opodstatnených dôvodov, telefonicky na antikorupčnú linku, osobne určenej zodpovednej osobe,[footnoteRef:4]) písomne na adresu úradu vlády alebo elektronicky na e-mailovú adresu oznamovatel@vlada.gov.sk. [3: ) § 2 písm. a) zákona č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov v znení zákona č.189/2023 Z. z.]  [4: ) § 10 ods. 1 zákona č. 54/2019 Z. z. v znení neskorších predpisov.] 

1. Zamestnanec má právo v dobrej viere a na základe opodstatnených dôvodov a bez obáv z akejkoľvek odvetnej činnosti podať podnet o nedodržiavaní protikorupčnej politiky osobne osobe vykonávajúcej protikorupčnú funkciu na úrade vlády (ďalej len „osoba vykonávajúca protikorupčnú funkciu“), písomne na adresu úradu vlády alebo elektronicky na emailovú adresu bojprotikorupcii@vlada.gov.sk.
1. Úrad vlády sa zaväzuje vytvárať podmienky na oznamovanie podozrení z korupcie podľa odsekov 2 a 3, zabezpečiť riadne a včasné preverenie týchto oznámení, zabrániť akémukoľvek odvetnému opatreniu voči oznamovateľovi a prijímať opatrenia na nápravu. 
1. Odvetné opatrenia[footnoteRef:5]) voči oznamovateľovi sa zakazujú.  [5: ) Zákon č. 54/2019 Z. z. v znení neskorších predpisov.] 

1. Úrad vlády sa zaväzuje zabezpečiť dôvernosť a ochranu totožnosti oznamovateľa korupcie a inej protispoločenskej činnosti.
1. Vedúci úradu vlády vymenuje osobu vykonávajúcu protikorupčnú funkciu ako nezávislého predstaviteľa systémov manažérstva proti korupcii na úrade vlády. Osoba vykonávajúca protikorupčnú funkciu nesmie byť pri výkone svojich právomocí v konflikte záujmov.[footnoteRef:6])  [6: ) Napríklad zákon č. 55/2017 Z. z., vyhláška Úradu vlády Slovenskej republiky č. 400/2019 Z. z.] 

Článok 4
Dodržiavanie protikorupčnej politiky
1) Vedúci úradu vlády, generálny tajomník služobného úradu úradu vlády a všetci zamestnanci úradu vlády sú povinní dodržiavať túto protikorupčnú politiku. 
2) Zavinené nedodržanie alebo porušenie pravidiel a predpisov vyplývajúcich z protikorupčnej politiky, ako aj konanie v rozpore s postupmi prijatými v rámci systémov manažérstva proti korupcii, sa pokladá za porušenie služobnej disciplíny alebo pracovnej disciplíny.
3) Osoba vykonávajúca protikorupčnú funkciu v prípade potreby poskytuje zamestnancom úradu vlády poradenstvo vo veciach uplatňovania protikorupčnej politiky, príslušných predpisov a pravidiel.
Článok 5
Protikorupčná kultúra
1) Protikorupčná kultúra synergicky nadväzuje na existujúce etické zásady, zásady integrity vo verejnej správe a kódexy správania sa,[footnoteRef:7]) pričom cieľom protikorupčnej kultúry je podporovanie dodržiavania protikorupčnej politiky.  [7: ) Vyhláška Úradu vlády Slovenskej republiky č. 400/2019 Z. z. 
Uznesenie vlády Slovenskej republiky č. 49 z 31. januára 2023 k zásadám integrity vo verejnej správe.
Uznesenie vlády Slovenskej republiky č. 415 z 20. augusta 2025 k návrhu Kódexu správania sa osôb vo vysokých výkonných funkciách. ] 

2) Úrad vlády trvalo rozvíja, udržiava a náležite propaguje protikorupčnú kultúru na všetkých úrovniach.
3) Vedúci úradu vlády, generálny tajomník služobného úradu úradu vlády a vedúci zamestnanci úradu vlády prejavujú aktívny záujem a podporujú aktivity smerujúce k budovaniu protikorupčnej kultúry naprieč úradom vlády. 
Článok 6
Vyhodnocovanie a zefektívňovanie systémov manažérstva proti korupcii
1. Úrad vlády zvyšuje účinnosť prevencie korupcie a systémov manažérstva proti korupcii prostredníctvom mechanizmu na riadenie korupčných rizík.[footnoteRef:8]) V prípade potreby sa prijímajú nápravné opatrenia.  [8: ) Smernica vedúceho Úradu vlády Slovenskej republiky o opatreniach v oblasti prevencie korupcie a korupčného správania na Úrade vlády Slovenskej republiky v platnom znení.] 

1. Uplatňovanie systémov manažérstva proti korupcii, ako aj protikorupčnej politiky, pravidelne monitoruje, vyhodnocuje a v prípade potreby aktualizuje osoba vykonávajúca protikorupčnú funkciu. 
1. Úrad vlády sa zaväzuje plniť požiadavky vyplývajúce zo systémov manažérstva proti korupcii a trvale tieto systémy zlepšovať. Na tento účel môžu zamestnanci úradu vlády predkladať svoje návrhy osobe vykonávajúcej protikorupčnú funkciu.

	V Bratislave 6. augusta 2026
	                        Juraj Gedra
vedúci Úradu vlády Slovenskej republiky“.



Čl. 2
Prikazujem všetkým zamestnancom Úradu vlády Slovenskej republiky a všetkým osobám, ktoré konajú v jeho mene, aby sa oboznámili s obsahom Protikorupčnej politiky Úradu vlády Slovenskej republiky, dodržiavali ju a plnili úlohy z nej vyplývajúce.

Čl. 3
Záverečné ustanovenia
1. Zrušuje sa Príkaz vedúceho Úradu vlády Slovenskej republiky č. 1/2020 zo dňa 15. februára 2020 o Protikorupčnej politike Úradu vlády Slovenskej republiky.
2.    Tento príkaz nadobúda účinnosť 10. augusta 2026. 

Číslo: 4397/13150/2026/SBŠPK

Juraj Gedra
							vedúci Úradu vlády Slovenskej republiky
